02003191703030008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 319 


17 Μαρτίου 2003 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΚΟΙΝΩΦΕΛΕΣ ΙΔΡΥΜΑ ΙΩΑΝΝΗΣ Κ. 
ΣΑΡΑΝΤΟΠΟΥΛΟΣ» και κύρωση του οργανισμού 
αυτού. 1 

ΑΠΟΦΑΣΕΙΣ 

Τροποποίηση της 1068526/2620/ΔΜ/ΠΟΛ 1169/ 


9.6.1998 (ΦΕΚ 634 Β') Απόφασης του Υπουργού 
Οικονομικών "Καθορισμός διαδικασιών και δικαιο- 
λογητικών κατά την υποβολή δηλώσεων έναρξης, 

μεταβολής και διακοπής εργασιών". 2 

Υπερωριακή απασχόληση Α' εξαμήνου 2003 για τους 
υπαλλήλους που υπηρετούν στην Νομαρχιακή Α- 
υτ/ση Καρδίτσας. 3 


Διαπίστωση ανάγκης υπερωριακής εργασίας, εργα¬ 
σίας κατάτις Κυριακές και εξαιρέσιμες ημέρες, ερ¬ 
γασίας κατά τις νυκτερινές ώρες των εργασίμων, 
Κυριακών και Εξαιρέσιμων και καθιέρωση αυτής με 
αμοιβή κατά το Α' εξάμηνο 2003 για το προσωπικό 
της Νομαρχιακής Αυτοδιοίκησης Πέλλας. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΙΩΑΝΝΗΣ Κ. ΣΑΡΑ- 
ΝΤΟΠΟΥΛΟΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 1.3.1999 και 27.10.1999 όμοιες μυστικές δια¬ 
θήκες, που ενεχειρίσθησαν στην Συμβολαιογράφο Αθη¬ 
νών Ευσταθία Αβαρκιώτη- Γ ιαννακοπούλου και δημοσιεύ- 
θηκαν από το Μονομολές Πρωτοδικείο Αθήνας κατά την 
συνεδρίαση της 29/6/2001 δια των πρακτικών με αριθ¬ 
μούς 3819 και 3820, με τις οποίες ο Ιωάννης Κ. Σαραντό- 
πουλος σύστησε κοινωφελές ίδρυμα με την επωνυμία 
«ΚΟΙΝΩΦΕΛΕΣ ΙΔΡΥΜΑ ΙΩΑΝΝΗΣ Κ. ΣΑΡΑΝΤΟΠΟΥ- 
ΛΟΣ» και με έδρα την Αθήνα. 


2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 7.10.2002 γνωμοδότηση του Συμβουλίου 
Εθνικών Κληροδοτημάτων. 

4. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς 
Οικονομικών. (ΦΕΚ 1485 τ.Β') . 

5. Την 3418/8.7.2002 απόφαση του Πρωθυπουργού και 
του Υπουργού Υγείας Πρόνοιας , με την οποία ανατέθη¬ 
καν αρμοδιότητες στους Υφυπουργούς Υγείας Πρόνοιας 
(ΦΕΚ 861 τ.Β'). 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Υγείας Πρόνοιας αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: 

«ΚΟΙΝΩΦΕΛΕΣ ΙΔΡΥΜΑ ΙΩΑΝΝΗΣ Κ. ΣΑΡΑΝΤΟΠΟΥ- 
ΛΟΣ», η οποία έγινε από τον Ιωάννη Κων. Σαραντόπουλο 
με τις από 1ης Μαρτίου 1999 και 27ης Οκτωβρίου 1999 
μυστικές διαθήκες που ενεχειρίσθησαν στην Συμβολαιο¬ 
γράφο Αθηνών Ευσταθία Αβαρκιώτη- Γιαννακοπούλου 
και δημοσιεύθηκαν από το Μονομολές Πρωτοδικείον 
Αθήνας κατά την συνεδρίαση της 29/6/2001 δια των πρα¬ 
κτικών με αριθμούς 3819 και 3820 αντίστοιχα. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Παιδείας και θρησκευ¬ 
μάτων και Υγείας και Πρόνοιας και διέπεται από τις διατά¬ 
ξεις των ανωτέρω συστατικών του πράξεων, του 
παρακάτω οργανισμού, του α. ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία 

«ΚΟΙΝΩΦΕΛΕΣ ΙΔΡΥΜΑ ΙΩΑΝΝΗΣ Κ. ΣΑΡΑΝΤΟΠΟΥ- 
ΛΟΣ». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μορφή- Επωνυμία- Έδρα- Σφραγίδα 

1Το κοινωφελές ίδρυμα με την επωνυμία < < ΚΟΙΝΩ¬ 
ΦΕΛΕΣ ΙΔΡΥΜΑ ΙΩΑΝΝΗΣ Κ. ΣΑΡΑΝΤΟΠΟΥΛΟΣ > >, που 
συστήθηκε από τον Ιωάννη Κων. Σαραντόπουλο με τις 
από 1ης Μαρτίου 1999 και 27 ης Οκτωβρίου 1999 μυστι¬ 
κές διαθήκες που ενεχειρίσθησαν στην Συμβολαιογράφο 
Αθηνών Ευσταθία Αβαρκιώτη- Γ ιαννακοπούλου και δημο- 
σιεύθηκαν από το Μονομολές Πρωτοδικείο Αθήνας κατά 
την συνεδρίαση της 29/6/2001 δια των πρακτικών με αριθ¬ 
μούς 3819 και 3820 αντίστοιχα, αποτελεί νομικό πρόσωπο 
ιδιωτικού δικαίου και διέπεται από τις διατάξεις των ανω¬ 
τέρω συστατικών πράξεων, του παρόντος οργανισμού, 
του α. ν. 2039/1939 όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. ’Έδρα του ιδρύματος είναι η ΑΘΗΝΑ. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Ως σκοποί του ιδρύματος ορίζονται οι εξής: 

α) Δωρεές με χρηματικές παροχές προς Ορφανο¬ 
τροφεία και κατά προτίμηση προς το Ορφανοτροφείο 
"303 ΠΑΙΔΙΚΟ ΧΩΡΙΟ". 

β) Η χορήγηση υποτροφιών προς τροφίμους ορφανο¬ 
τροφείων για σπουδές προς επαγγελματική ή επι¬ 
στημονική κατάρτιση αυτών μετά από αιτιολογημένη 
πρόταση των οικείων ορφανοτροφείων ή άλλων συγ¬ 
γενών φορέων για την καταλληλότητα των προτει- 
νομένων υποτρόφων και 

γ) Η χορήγηση βοηθημάτων σε αναξιοπαθούντα ή 
έχοντα ανάγκη βοήθειας ορφανά παιδιά κατά την κρίση 
του Διοικητικού Συμβουλίου. 

Άρθρο 3 

Περιουσία- Πόροι 

1.- Περιουσία του ιδρύματος αποτελούν: 

Α) Εννέα χιλιάδες εξακόσιες μία (9.601) επί συνόλου 
22.724 μετοχών ονομαστικές μετοχές στο όνομα του 
ιδρυτού, της στο Πειραιά εδρευούσης Ανωνύμου Εται¬ 
ρίας με την επωνυμία «Ανώνυμος Κτηματική Εταιρία Κ. 
Σαραντόπουλος Α.Ε», η οποία έχει στην ιδιοκτησία της 
την εν Αθήναις και επί της διασταυρώσεως των οδών Νί¬ 
κης 4 και Ερμού 4 πολυόροφο οικοδομή και οι οποίες ως 
άνω μετοχές αποτελούν το 42,25% του όλου μετοχικού 
κεφαλαίου της εταιρείας. 

Β) Ποσοστά εξ αδιαιρέτου 5/12 επί ενός ακινήτου 
αποτελουμένου εξ οικοπέδου και μιας παλαιός 
οικοδομής, κειμένου στο Χαλάνδρι Αττικής στη θέση " 
Τούφα" ή " Άλσος" εντός του εγκεκριμένου σχεδίου του 
Δήμου Χαλανδρίου και επί της Λεωφόρου Πεντέλης αριθ¬ 
μός 101 και στην οδό Κηφισού (διαμπερές) και στη στάση 
Σαραντοπούλου, εμβαδού 4672,22 μ2 περίπου. 

Γ) Ποσοστά εξ αδιαιρέτου 22/96 επί μιας παλαιάς λιθό¬ 
κτιστης διωρόφου οικίας μετά του οικοπέδου της και της 
εν γένει περιοχής της εκτάσεως 490,45 μ2 κειμένης εις 
θέσιν "Αγορά - Παραλία" του Δήμου ’Ύδρας της 
ομωνύμου νήσου ’Ύδρας και εντός του εγκεκριμένου 
σχεδίου της πόλεως επί των οδών Κουλούρα, Ανωνύμου 
και Κιοσσέ. 


Δ) Ποσοστά εξ αδιαιρέτου 22/96 επί μιας παλαιός 
λιθόκτιστου διωρόφου οικίας μετά του οικοπέδου της και 
της εν γένει περιοχής της, εκτάσεως 616,65 μ2 κειμένης 
στη θέση Άγιος Δημήτριος" του Δήμου ’Ύδρας της 
ομωνύμου νήσου ’Ύδρας και εντός του εγκεκριμένου 
σχεδίου της πόλεως, επί της οδού Ανώνυμος 18 και πα¬ 
ρόδου της οδού αυτής. 

Ε) Ποσοστά εξ αδιαιρέτου 22/96 επί μιας λιθόκτιστου 
οικίας μετάτου οικοπέδου της καιτης εν γένει δασικής πε¬ 
ριοχής της εκτάσεως 143000 μ2 που ευρίσκεται στη θέση 
"Κοιμάκι" εκτός του εγκεκριμένου σχεδίου του Δήμου 
’Ύδρας της ομονύμου νήσου Ύδρας. 

ΣΤ) Οι παρακάτω αναφερόμενες αυτοτελείς και διακε¬ 
κριμένες ιδιοκτησίες, κείμενες στην πολυόροφο οικοδομή 
που ευρίσκεται στην Αθήνα και επίτης οδού Αγίου Μάρκου 
αριθμ. 20. 

1) Η υπό την ένδειξη ένα γραφείο-αίθουσα τετάρτου 
ορόφου (Δ’ ορ. 1) ιδιοκτησία, συνολικής επιφάνειας 25,01 
μ2. 

2) Η υπό την ένδειξη δύο γραφείο-αίθουσα του τετάρ¬ 
του ορόφου (Δ’ ορ.2) ιδιοκτησία, συνολικής επιφάνειας 
22,87 μ2. 

3) Η υπό την ένδειξη τρία γραφείο-αίθουσα του τετάρ¬ 
του ορόφου (Δ’ ορ. 3) ιδιοκτησία, συνολικής επιφάνειας 
25,82 μ2. 

4) Η υπό την ένδειξη τέσσερα γραφείο-αίθουσα του τε¬ 
τάρτου ορόφου ιδιοκτησία, συνολικής επιφάνειας 35,30 
μ2. 

5) Η υπό την ένδειξη πέντε γραφείο-αίθουσα του τε¬ 
τάρτου ορόφου (Δ’ ορ.5) ιδιοκτησία, συνολικής επιφάνει¬ 
ας 24,40 μ2. 

6) Η υπό την ένδειξη γραφείο-αίθουσα του τετάρτου 
ορόφου {Δ’ οροφ.-6) ιδιοκτησία, συνολικής επιφάνειας 
26,70 μ2. 

7) Η υπό την ένδειξη εξ γραφείο-αίθουσα της πρώτης 
εσοχής (ΕΣ.Α-6) ιδιοκτησία, συνολικής επιφάνειας 26,80 
μ2. 

8. Ποσοστό 25% εξ αδιαιρέτου επί του υπό την ένδειξη 
πέντε γραφείο-αίθουσα της πρώτης εσοχής (ΕΣ.Α-5) 
ιδιοκτησίας, συνολικής επιφάνειας 26,85 μ2. 

9. Ποσοστό 75% εξ αδιαιρέτου της επί της υπό την 
ένδειξη ισόγειο κατάστημα ένα (Ικ-1) ιδιοκτησίας, μετά 
του εις τον Μεσόροφον υπό την ένδειξη ένα (ΗΜ-1) 
χώρον και του εις το πρώτο υπόγειο υπό την ένδειξη ενα 
(ΥΚΑ-1) χώρου και του εις το δεύτερο υπόγειο υπό την 
ένδειξη ένα (ΥΚΒ-1) χώρου, μετά των οποίων αποτελεί 
διακεκριμένη και αυτοτελή ιδιοκτησία και μετά του 
ανήκοντος εις την αυτοτελή αυτή ιδιοκτησία χώρου του 
φρέατος ανελκυστήρος καθ’ όλον το ύψος μετά των εν 
γένει εγκαταστάσεων, συνολικού όγκου 626,79 μ3. 

Ζ) Δύο (2) κατοικίες-διαμερίσματα, υπ’ αριθμόν 3 και 4, κτι¬ 
σμένες επί οικοπέδου που ευρίσκεται στηνπαραλιακή Εθνι¬ 
κή οδό Αθηνών Κορίνθου στο 61 ον χιλιόμετρο και ειδικότε¬ 
ρα στη θέση "Κόκκινο Λιθάρι" της περιφέρειας του Δήμου 
Αγίων Οεοδώρων Κορινθίας, οι οποίες περιήλθαν στον 
ιδρυτή με την 25868/1980 πράξη του Συμβολαιογράφου 
Αθηνών Ευάγ. Φραγκούλη και την 4351/1966 πράξη του 
Συμβολαιογράφου Αθηνών Κων/νου Τσιχριτζή αντίστοιχα. 

Η) Ποσοστό 62,5% εξ αδιαιρέτου επί ενός αγροτεμα¬ 
χίου που βρίσκεται στη θέση "Κόκκινο Λιθάρι" στο 61ο χι¬ 
λιόμετρο της Παλαιός Εθνικής Οδού Αθηνών- Κορίνθου 
της Κτηματικής περιφερείας Αγ. θεοδώρων Κορινθίας, 
εκτάσεως 3100 μ2. 

θ) Χρηματικό ποσό ύψους 2.735.475,76 ΕΥΡΩ κατατε- 
θημένο στην ΑΛΦΑ ΒΑΝΚ, στους 5994005838 και 
2002003933 τραπεζικούς λογαριασμούς. 

I) Χρηματικό ποσό ύψους 34.225,00 ΕΥΡΩ κατατεθη- 
μένο στην Εθνική Τράπεζα της Ελλάδος, στον αρ. 
76301825 τραπεζικό λογαριασμό . 

ΙΑ) Χρηματικό ποσό ύψους 15.000,00 ΕΥΡΩ κατατεθη- 
μένο στο Ταμείο Παρακαταθηκών και Δανείων. 

ΙΒ) Μετοχές της Εθνικής Τραπέζηςτης Ελλάδος, χίλια 
τετρακόσια (1.400) τεμάχια. 

ΙΓ) Μετοχές της Εθνικής Τράπεζας Επενδύσεων Βιομη¬ 
χανικής Αναπτύξεως (ΕΤΕΒΑ),δύο χιλιάδες οκτακόσια 
πενήντα (2.850)τεμάχια. 

ΙΔ) Μετοχές της ΑΛΦΑ ΒΑΝΚ, δύο χιλιάδες πεντακόσια 
(2.500) τεμάχια. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων 

(μισθώματα ακινήτων, μερίσματα μετοχών κλπ). 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές , κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Από τα ετήσια καθαρά έσοδα του ιδρύματος ποσοστό 
75% θα διατίθεται για την εκτέλεση του σκοπού του, το δε 
υπόλοιπο ποσοστό 25% θα άγεται εις σχηματισμό αποθε- 
ματικού. 

Άρθρο 4 
Διοίκηση 

1. - Το ίδρυμα διοικείται από Τριμελές Διοικητικό Συμ¬ 
βούλιο που αποτελείται από τους : 

α)Βασίλειο Νίκωνος Παπαγιαννόπουλο, δικηγόρο, 
Πρόεδρο του Διοικητικού Συμβουλίου. 

β)Δημήτριο Βασιλείου Βλαχάκο, ιατρό-καθηγητή Πανε¬ 
πιστημίου, μέλος του Διοικητικού Συμβουλίου και 

γ) Δημήτριο Κωνσταντίνου Κρασόπουλο, αεροναυπη¬ 
γό, μέλος του Διοικητικού Συμβουλίου. 

2. - Τα μέλη του Διοικητικού Συμβουλίου θα ενεργούν 
από κοινού για τη συνετή διοίκηση του ιδρύματος χάρη 
του σκοπού αυτού. Αυτοί είναι ισόβιοι και άπαντες από 
κοινού με την υπογραφή τους δεσμεύουν το ίδρυμα ενώ¬ 
πιον παντός τρίτου, φυσικού ή Νομικού Προσώπου 
Δημοσίου ή Ιδιωτικού Δικαίου παντός Οργανισμού καιπά- 
σης Διοικητικής ή Δικαστικής Αρχής. 

3. - Σε περίπτωση παραίτησης ενός (1) από τα μέλη του 
Διοικητικού Συμβουλίου αυτός θα υποδεικνύει τον αντι¬ 
καταστάτη του αποκλειστικώς και ελευθέρως, τον οποίον 
θα γνωρίζει απλώς εις τους άλλους δύο. Το αυτό ορίζεται 
ότι και με πράξη εν ζωή θα ορίζει έκαστος τον αντικατα¬ 
στάτη του για την περίπτωση θανάτου του. Σε περίπτωση 
αιφνίδιου θανάτου ενός (1) από τα μέλη του Διοικητικού 
Συμβουλίου ή αποποίησης, τότε ο αντικαταστάτης και 
διάδοχος αυτού θα ορίζεται ελευθέρως από τους δύο (2) 
επιζώντες και σε διαφωνία από τον Προέδρο Πρωτοδικών 
Αθηνών με τον όρο ότι θα επιλέξει αυτός ένα εκ των δύο 
προτεινομένων από τους διαφωνούντες. Επίσης σε περί¬ 
πτωση σωματικής αναπηρίας ή πνευματικής νόσου τινός 
τότε ο αντικαταστάτης αυτού θα ορίζεται από τους ετέ¬ 
ρους δύο (2) μετά από σχετική αιτιολογημένη γνωμάτευ¬ 
ση τριών (3) ιατρών πιστοποιούντων ότι πράγματι αδυνα¬ 
τεί αυτός να επιτελέσει τα καθήκοντάτου εν προκειμένω. 


Σε περίπτωση πρόσκαιρου κωλύματος τινός, αυτός δύνα- 
ται να αντικατασταθεί από τους άλλους δύο (2) με ειδικό 
πληρεξούσιο, σε περίπτωση όμως πωλήσεως ή αγοράς 
περιουσιακού στοιχείου του ιδρύματοςτότε οπωσδήποτε 
θα συμπράττουν με την υπογραφή τους. 

4. -Το Διοικητικό Συμβούλιο συνεδριάζειτακτικά κάθε 15 
ημέρες και εκτάκτως όποτε το ζητήσει ο Πρόεδρος ή ένα 
από τα μέλη του, με γραπτή αίτησή του(ς) προς τον Πρό¬ 
εδρο , πάντοτε όμως έπειτα από πρόσκληση του Προέ¬ 
δρου. 

5. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμ- 
βάνονται κατά παμψηφία των μελών αυτού κατά τους 
όρους της διαθήκης του ιδρυτού. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από οκτώ (8) 
συνεχείς συνεδριάσεις θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου 
τηρούνται πρακτικά , στα οποία καταχωρούνται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσίατου ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20-12-1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητώντου ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον πέντε (5) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσουν γι’ αυτό όλα τα μέλη του Δι¬ 
οικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 


Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. - Δικαίωμα υποτροφίας έχουν οι τρόφιμοι Ορφανο¬ 
τροφείων για σπουδές, προς επαγγελματική ή επι¬ 
στημονική αυτών κατάρτιση μετά από αιτιολογημένη 
πρόταση των οικείων ορφανοτροφείων, κατόπιν σχετικής 
προκηρύξεως του Διοικητικού Συμβουλίου του ιδρύμα¬ 
τος γνωστοποιουμένης προς τα Ορφανοτροφεία. 

2. - Η επιλογή καιανακήρυξητωνυποτρόφωνγίνεταιχω- 
ρίς διαγωνισμό, σύμφωνα με τις διατάξεις των συστατι¬ 
κών πράξεων του ιδρύματος, του παρόντος οργανισμού, 
του α.ν. 2039/39 και του από 18-8-1941 καν. δ/τος (ΦΕΚ 
286 Α). 

Άρθρο 10 

Χορήγηση υποτροφιών 

1. - Ο αριθμός των υποτρόφων καθώς και το ποσό της 
μηνιαίας υποτροφίας καθορίζεται με απόφαση του Διοι¬ 
κητικού Συμβουλίου, ανάλογα με το ύψος των καθαρών 
εσόδων του ιδρύματος, πάντοτε όμως σύμφωνα με τις 
διατάξεις των συστατικών πράξεων του ιδρύματος, του 
άρθρου 54 του α.ν. 2039/39 και του άρθρου 28 του από 
18-8-1941 σχετικού καν. δ/τος. 

2. - Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του από 18-8-1941 καν. δ/τος (ΦΕΚ286Α’). 

3. - Η χορήγηση της υποτροφίας διακόπτεται όταν 
συντρέχουν οι προϋποθέσεις που ορίζονται από τις δια¬ 
τάξεις των συστατικών πράξεων του ιδρύματος και του 
άρθρου 29 του παραπάνω κανονιστικού διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να πα¬ 
ρακολουθεί την όλη πορείατωνσπουδώντων υποτρόφων 
και να αξιώνει απ’ αυτούς την υποβολή, κάθε έτος, 
αποδεικτικών στοιχείων της επίδοσής τους. 

Άρθρο 11 

Διαδικασία χορήγησης οικονομικών ενισχύσεων. 

1.- Το Διοικητικό Συμβούλιο του Ιδρύματος καλεί με 

προκήρυξη- πρόσκλησή του, κάθε χρόνο, όλους τους 
ενδιαφερομένους που δικαιούνται οικονομική ενίσχυση 
για την αντιμετώπιση των δαπανών δια την ανατροφήν και 
διαπαιδαγώγησίν τους, προκειμένου περί απόρων 
ορφανών παιδιών ή προκειμένου περί ορφανών αγάμων 
κορασίδων, οικονομικά αδυνάτων για την αντιμετώπιση 
του γάμου τους ή δια την υποβοήθησιν της οικονομικής 
αποκαταστάσεώς τους, να υποβάλουν σ’ αυτό μέσα σε 
τακτή προθεσμία σχετική αίτηση με τα απαραίτητα δι- 
καιολογητικά που αναφέρονται στην παραπάνω προκή¬ 
ρυξη- πρόσκληση. Αντίγραφο της προκήρυξης- πρό¬ 
σκλησης πρέπει, με φροντίδα του Διοικητικού Συμβου¬ 
λίου του ιδρύματος να τοιχοκολείται έξω από τα γραφεία 
του Ιδρύματος και να δημοσιεύεται μία φορά σε δύο (2) 
ημερήσιες Αθηναϊκές εφημερίδες μεγάλης κυκλοφορίας 
σαράντα πέντε (45) τουλάχιστον ημέρες πριν από την λή¬ 
ξη της παραπάνω προθεσμίας. 

2. - Δικαίωμα οικονομικής ενίσχυσης έχουν οι υποψήφιοι 
που πληρούν τις παρακάτω προϋποθέσεις δηλαδή: 

α) Να είναι γραμμένοι στα δημοτολόγια Δήμου ή Κοινό¬ 
τητας της Ελλάδας 

β) Να είναι ορφανά παιδιά ή απορφανισθείσες 
οικογένειες άπορες ή οικονομικά αδύνατες. 

γ) Να είναι άγαμες ορφανές κορασίδες, άπορες ή 
οικονομικά αδύνατες προκειμένου για την οικονομική ενί¬ 
σχυση και αποκατάστασή τους. 

3. - Το Διοικητικό Συμβούλιο μετά τη λήξη της παραπάνω 
προθεσμίας εξετάζει τις αιτήσεις και τα λοιπά δι- 
καιολογητικά που υπεβλήθησαν και επιλέγει- ανακηρύσ- 
σει, με αιτιολογημένη απόφαση τον δικαιούμενο να ενι- 
σχυθεί οικονομικά για την αντιμετώπιση των ανωτέρω δα¬ 
πανών. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το 
Διοικητικό Συμβούλιο του Ιδρύματος ελευθέρως κατά την 
κρίση του. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του Ιδρύματος 
καλείτους ενδιαφερομένους με έγγραφη ή και προφορι¬ 
κή πρόσκλησή του πριν αποφασίσει σχετικά για την 
επιλογή του ή της δικαιούχου, να συμπληρώσει τις ατέ¬ 
λειες αυτές, μέσα σε πέντε (5) ημέρες από την γνω¬ 
στοποίηση της παραπάνω πρόσκλησης. 

4. - Η απόφαση εκλογής και ανακήρυξης των δικαιούχων 
τοιχοκολλάται την ίδια ή την επομένη ημέρα, έξω από τα 
γραφεία του Ιδρύματος. 

Με την απόφαση αυτή καλούνται επίσης οι υπόλοιποι 
ενδιαφερόμενοι υποψήφιοι που απορρίφθηκαν οι αιτή¬ 
σεις των, να υποβάλλουν, εφόσον το επιθυμούν, σχετική 
ένσταση κατά της παραπάνω απόφασης του Διοικητικού 
Συμβουλίου του ιδρύματος, μέσα σε δέκα (10) ημέρες 
από την τοιχοκόλληση αυτής. 

Η ένσταση αυτή κατατίθεται με απόδειξη παραλαβής 
στον Γραμματέα ή άλλο μέλος του Διοικητικού Συμβου¬ 
λίου του Ιδρύματος , που τυχόν έχει οριστεί προς τούτο 
από αυτό. 

5. -Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμία ένσταση, δίνεται εντολή στην Τράπεζα ή το πι¬ 


στωτικό Ίδρυμα που βρίσκονται οι καταθέσεις του ιδρύ¬ 
ματος, να καταθέσει τα ποσά της οικονομικής ενίσχυσης 
σε έντοκο λογαριασμό, στο όνομα του ή της δικαιούχου. 

6. -Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανα¬ 
κήρυξης των δικαιούχων ως και τις σχετικές απόψεις του 
Διοικητικού Συμβουλίου για τις ενστάσεις αυτές, στο 
Υπουργείο Οικονομίας και Οικονομικών, το οποίο αφού 
ελέγξει αν τηρήθηκαν ή όχι οι διατάξεις των συστατικών 
πράξεων του ιδρύματος, του παρόντος οργανισμού και 
των σχετικών νόμων, τα παραπέμπει με σχετική εισήγησή 
του στο Συμβούλιο Εθνικών Κληροδοτημάτων προς 
γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κλη ροδοτη μάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού 
Οικονομίας και Οικονομικών και του έκτου σκοπού αρμό¬ 
διου Υπουργού, με την οποία είναι δυνατόν να εγκριθούν 
ή να απορριφθούν ή να τροποποιηθούν οι σχετικές 
αποφάσεις του Διοικητικού Συμβουλίου του ιδρύματος, 
ως προς έναν ή περισσοτέρους υποψηφίους ή και να δια- 
ταχθεί η επανάληψη όλης της διαδικασίας επιλογής και 
ανακήρυξης των δικαιούχων της οικονομικής ενίσχυσης. 

7. - Σε περίπτωση που δεν συμπληρωθεί ο οριζόμενος 
στην προκήρυξη- πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθ¬ 
μός υποψηφίων κλπ), τότε τα αδιάθετα ποσά μετα- 
φέρονται στο επόμενο έτος με ανάλογη αύξηση του αριθ¬ 
μού των οικονομικών ενισχύσεων. 

8. - Ο αριθμός των οικονομικών ενισχύσεων που θα 
δοθούν και το ποσό καθεμιάς απ’ αυτές, ως και ο τρόπος 
που θα δοθούν, εφάπαξ ή περιοδικώς, καθορίζεται, εκ 
των προτέρων, με απόφαση του Διοικητικού Συμβουλίου 
του Ιδρύματος, ανάλογα με το ύψος των ετησίων εσόδων 
αυτού και τις οικονομικές συνθήκες που επικρατούν. 

Άρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν. 2039/1939 και του από 20-12-1939 σχετικού βα¬ 
σιλικού διατάγματος (ΦΕΚ552, τ.Α'). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 

χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνταιτα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18-8-1941 κανονιστικού διατάγματος. 

ε) Βιβλίο-μητρώο χορήγησης οικονομικών ενισχύσεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει 

ότι είναι απαραίτητα για την παρακολούθηση της δια¬ 
χείρισης της περιουσίας του ιδρύματος και της εκτέλε¬ 
σης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Τζάννειο Ορ¬ 
φανοτροφείο Πειραιώς, στο Χατζηκυριάκειο Ορφανο¬ 
τροφείο Πειραιώς και στο Ορφανοτροφείο "303 ΠΑΙΔΙ¬ 
ΚΟ ΧΩΡΙΟ", κατ’ ισομοιρία. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και 
Υγείας και Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 5 Μαρτίου 2003 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΠ. ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ. ΘΑΝΟΣ 
-♦- 

ΑΠΟΦΑΣΕΙ Σ 

Αριθ. 1021848/454/ΔΜ (2) 

Τροποποίηση της 1068526/2620/ΔΜ/ΠΟΛ 1169/9-6- 
1998 (ΦΕΚ 634 Β’) Απόφασης του Υπουργού Οικονο¬ 
μικών "Καθορισμός διαδικασιών και δικαιολογητικών 
κατά την υποβολή δηλώσεων έναρξης, μεταβολής και 
διακοπής εργασιών". 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις:α) του άρθρου 36 Ν. 2859/2000 (ΦΕΚ 


248 Α’) όπως ισχύει, και β) του άρθρου 31 Ν. 2515/1997 
(ΦΕΚ 154 Α’). 

2. Τις ΑΥΟ α) 1027319/677/0006Β/24.2.98 (ΦΕΚ 194 Β’) 
και 

β) 1027411/842/ΔΜ/26.2.98 (ΦΕΚ 193 Β’). 

3. Την ανάγκη τροποποίησης της ΑΥΟ 1068526/ 
2620/ΔΜ/ΠΟΛ 1169/9.6.1998 (ΦΕΚ 634 Β’), στα πλαίσια 
της ενίσχυσης της επιχειρηματικότητας, με σκοπό την 
απλούστευση των διαδικασιών κατά την υποβολή από 
τους υπόχρεους των δηλώσεων έναρξης και μεταβολής 
εργασιών. 

4. Το γεγονός ότι με την παρούσα Απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Άρθρο 1 

Το πρώτο εδάφιο του άρθρου 3 αντικαθίσταται ως εξής: 

" Τα πρόσωπα της παρ. 1 του άρθρου 1 της παρούσας 
κατά την υποβολή της δήλωσης έναρξης/μεταβολής ερ¬ 
γασιών πρέπει να κατέχουν τα παρακάτω δικαιολογητικά, 
τα οποία φυλάσσονται με ευθύνη τους στην έδρα της επι¬ 
χείρησης και επιδεικνύονται σε κάθε φορολογικό έλεγχο, 
αμέσως μετά τη δήλωση έναρξης/μεταβολής εργασιών:" 

Άρθρο 2 

Η παρ. 4 του άρθρου 3 τροποποιείται ως εξής : 

4. "Ειδικά στις περιπτώσεις ενάρξεων αλλοδαπών, υπη¬ 
κόων χωρών εκτός Ευρωπαϊκής Ένωσης, συνυποβάλλε¬ 
ται υποχρεωτικά στη Δ.Ο.Υ. άδεια παραμονής και εργα¬ 
σίας τους, με ισχύ τουλάχιστον ενός (1) έτους. Επίσης οι 
ίδιες άδειες προσκομίζονται για τη συμμετοχή τους ως 
ομορρύθμων μελών σε προσωπικές εταιρίες (ΟΈ. και 
ΕΈ.) και τον ορισμό τους ως διαχειριστών Εταιριών Πε¬ 
ριορισμένης Ευθύνης (Ε.Π.Ε.) ή ως νομίμων εκπροσώ¬ 
πων". 

Άρθρο 3 

Η περ. β της παρ. 4 του άρθρου 3 καταργείται. 

Άρθρο 4 

Το πρώτο εδάφιο του άρθρου 4 αντικαθίσταται ως εξής: 

"Τα ημεδαπά και αλλοδαπά Νομικά Πρόσωπα και Ενώ¬ 
σεις Προσώπων κατά την υποβολή της δήλωσης έναρξης 
/μεταβολής εργασιών πρέπει κατά περίπτωση να κατέ¬ 
χουν και τα παρακάτω δικαιολογητικά, τα οποία φυλάσ¬ 
σονται με ευθύνη τους στην έδρα της επιχείρησης και επι¬ 
δεικνύονται σε κάθε φορολογικό έλεγχο, αμέσως μετά τη 
δήλωση έναρξης/μεταβολής εργασιών:" 

Άρθρο 5 

Η παρ. 3 του άρθρου 5 τροποποιείται ως εξής : 

3. "Με τη δήλωση μεταβολής εργασιών, συνυποβάλλο¬ 
νται υποχρεωτικά, όπου απαιτείται και οι δηλώσεις του 
άρθρου 2. 

Τα δικαιολογητικά των άρθρων 3 και 4, όπου κατά περί¬ 
πτωση απαιτούνται, φυλάσσονται με ευθύνη των υπό¬ 
χρεων στην έδρα της επιχείρησης και επιδεικνύονται σε 
κάθε φορολογικό έλεγχο, αμέσως μετά τη δήλωση έναρ¬ 
ξης/μεταβολής εργασιών." 

Άρθρο 6 

Το άρθρο 7 αντικαθίσταται ως εξής: 

"Η βεβαίωση έναρξης και μεταβολής εργασιών χορη¬ 
γείται χωρίς την υποχρεωτική διενέργεια άμεσης αυτό- 

ψίας στην έδρα και τις λοιπές εγκαταστάσεις της επιχεί¬ 
ρησης. Ο έλεγχος αυτός διενεργείται με ευθύνη των 
Προϊσταμένων των Δ.Ο.Υ., οι οποίοι, ανά τακτά χρονικά 
διαστήματα, προβαίνουν σε δειγματοληπτικό επιτόπιο 
έλεγχο (αυτοψία) για την επαλήθευση των στοιχείων της 
δήλωσης έναρξης/μεταβολής εργασιών, ύστερα από 
έλεγχο των οριζομένων στα άρθρα 3 και 4 δικαιολογητι- 
κών, τα οποία φυλάσσονται από τους υπόχρεους σύμφω¬ 
να με τα οριζόμενα στην παρούσα." 

Άρθρο 7 

Η παρ. 3 του άρθρου 8 τροποποιείται ως εξής : 

3."Οι δηλώσεις έναρξης ή μεταβολής εργασιών συ¬ 
μπληρώνονται και 

υποβάλλονται στη Δ.Ο.Υ. από τον υπόχρεο ή το νόμιμο 
εκπρόσωπό του. 

Ειδικά στην περίπτωση μεταβολής του τόπου 
επαγγελματικής 

εγκατάστασης, δίνεται η δυνατότητα στους υπόχρεους 
να υποβάλουν τη δήλωση μεταβολής εργασιών και μέσω 
απλού ή ηλεκτρονικού ταχυδρομείου (θ-πιαίΙ) ή μέσω 
ΦΑΞ." 

Άρθρο 8 

Η παρ. 4 του άρθρου 8 καταργείται. 

Η Απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Μαρτίου 2003 

ΟΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 3446 (3) 

Υπερωριακή απασχόληση Α’ εξαμήνου 2003 για τους 
υπαλλήλους που υπηρετούν στην Νομαρχιακή Α- 
υτ/ση Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

α) Τις διατάξεις του άρθρου 35 παρ. 7 του Ν. 
27838/9.9.99 (ΦΕΚ180Α). 

Η Διαπίστωση αναγκών υπερωριακής απασχόλησης 
προσωπικού που υπηρετεί στις Νομαρχιακές Αυτοδιοική¬ 
σεις γίνεται με απόφαση του οικείου Νομάρχη. 

β) Τις διατάξεις του άρθρου 15 του Ν 2592/98 το οποίο 
αντικαθιστά το άρθρο 18 του Ν. 2470/97 "Αναμόρφωση μι¬ 
σθολογίου προσωπικού της ΔημόσιαςΔιοίκησης και άλ¬ 
λες συναφείς διατάξεις. 

γ) Τις διατάξεις του άρθρου 30 του Ν. 2732/30-7-99 
(Φ.Ε.Κ. 154) σχετικά με την απασχόληση των γεωπόνων 
κατά τις Κυριακές ημέρες αργίας και νυχτερινές ώρες. 

δ) Το 219006/24-02-2003 έγγραφο του Γενικού Γραμ¬ 
ματέα του Υπουργείου Γεωργίας «Προγραμματισμός και 
κατανομή υπρερωριακής εργασίας Υπαλλήλων ποιοτι¬ 
κών ελεγκτών και θα απασχοληθούν με ποιοτικό και πο¬ 
σοτικό έλεγχο στα Νωπά εισαγόμενα, εξαγόμενα, αποσυ- 
ρόμεναή διακινούμενα στις χώρες της Ευρωπαϊκής Ένω¬ 
σης γεωργικά προϊόντα μεταποιημένα, επεξεργασμένα η 
προοριζόμενα για μεταποίηση αυτών κατά το Α' εξάμυη- 
νο 2003. 


ε) Τις ανάγες της Δ/νσης Γεωργικής Ανάπτυξης Καρδί¬ 
τσας για την καλή λειτουργία της. 

στ) Το γεγονός ότι από τις διατάξεις αυτής της απόφα¬ 
σης δεν προκαλεί την δαπάνη σε βάρος του Κ.Τ.Γ.Κ και 
Δασών η οποία ανέρχεται συνολικά σε 1.920 ΕΥΡΟ. 

Εγκρίνουμε 

Την κατανομή των ωρών υπερωριακής απασχόλησης 
απογευματινής εργασίας καθώς και εργασία νυχτερινών, 
Κυριακών και εξαιρέσιμων ημερών για τους Γεωπόνους 
ποιοτικούς ελεγκτές (τακτικοί και επικουρικοί) που θα 
ασχοληθούν με τον ποιοτικό και ποσοτικό έλεγχο των 
Νωπών και επεξεργασμένων Γεωργικών προϊόντων κατά 
το Α' Εξάμηνο 2003. 

1) Νωπά Προϊόντα 

α) Απογευματινές ώρες εργασίας 300 
β) Κυριακές, εξαιρέσιμες και Νυκτερινές ώρες εργα¬ 
σίας 10 

2) Επεξεργασμένα Προϊόντα 

α) Απογευματινές ώρες εργασίας 60 
β) Κυριακές .εξαιρέσιμες και Νυκτερινές ώρες εργα¬ 
σίας 10 

Μέγιστος αριθμός απασχολουμένων υπαλλήλων κατά 
Μήνα 5 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 3 Μαρτίου 2003 
Ο Νομάρχης 

ΒΑΣ. ΑΝΑΓΝΩΣΤΟΠΟΥΛΟΣ 

-♦- 

Αριθ. 6924 (4) 

Διαπίστωση ανάγκης υπερωριακής εργασίας, εργασίας 
κατά τις Κυριακές και εξαιρέσιμες ημέρες, εργασίας 
κατά τις νυκτερινές ώρες των εργασίμων, Κυριακών 
και Εξαιρέσιμων και καθιέρωση αυτής με αμοιβή κατά 
το Α’ εξάμηνο 2003 για το προσωπικό της Νομαρχια¬ 
κής Αυτοδιοίκησης Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Π. Δ. 30/96 "Κώδικα Νομαρχιακής 
Αυτοδιοίκησης". 

2. Τις διατάξεις του άρθρου 15 παρ. 18 εδαφ. 2 του Ν. 
250.3/97 "Διοίκηση Οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις". 

3. Τις διατάξεις του άρθρου 18 του Ν.2470/1997 "Ανα¬ 
μόρφωση μισθολογίου της Δημόσιας Διοίκησης και άλ¬ 
λες συναφείς διατάξεις" όπως αντικαταστάθηκε με το άρ¬ 
θρο 15 τουΝ.2592/1998. 

4. Τις διατάξεις του άρθρου 25 παρ. 7 του Ν. 2738/1999 
"Συλλογικές διαπραγματεύσεις στη Δημόσια Διοίκηση 
μονιμοποίησης συμβασιούχων αορίστου χρόνου και άλ¬ 
λες διατάξεις". 

5. Τις διατάξεις του Νόμου 3016/02 "Για την εταιρική 
διακυβέρνηση, θέματα μισθολογίου και άλλες διατάξεις". 

6. Την 1786/17-1-03 απόφαση Νομάρχη Πέλλας "ορι¬ 
σμός Βοηθού Νομάρχη" 

7. Το γεγονός ότι το ύψος της προκαλούμενης δαπάνης 

ανέρχεται στο ποσό των 45.000 ΕΥΡΩ που θα αντιμετωπι- 
σθεί από πιστώσεις που έχουν προβλεφθεί στον προϋπο¬ 
λογισμό της Ν.Α. ΠΕΛΛΑΣ και στους Κ.Α.Ε. 0511 και 0512 
του οικ. έτους 2003, αποφασίζουμε: 

1. Διαπιστώνουμε την ανάγκη για υπερωριακή εργασία 
των υπαλλήλωντης Ν.Α. Πέλλας και καθιερώνουμε αυτήν 
με αμοιβή για την αντιμετώπιση εκτάκτων εποχιακών και 
απροβλέπτων υπηρεσιακών αναγκών όπως πλημμύρες, 
χιονοπτώσεις, πυρκαγιές κ.λ.π. επίσης για τις έκτακτες 
υπηρεσιακές ανάγκες μετακίνησης του Νομάρχη, τη 
γραμματειακή υποστήριξη των γραφείων Νομάρχη, της 
γραμματείας του Νομαρχιακού Συμβουλίου, για την ορ¬ 
γάνωση και τέλεση εθνικών εορτών και εκδηλώσεων, φι¬ 
λοξενίας ντόπιων και ξένων αποστολών, την εγκατάστα¬ 
ση και αξιοποίηση μηχανογραφικών προγραμμάτων, την 
αντιμετώπιση των αυξημένων υπηρεσιακών αναγκών δια¬ 
φόρων Δ/νσεων της Ν. Α Πέλλας όπως κατάρτιση προϋ¬ 
πολογισμού, απολογισμού-ισολογισμού, χορήγηση αδει¬ 
ών εργασίας σε αλλοδαπούς εργάτες, παρακολούθηση 
έλεγχος διαφόρων προγραμμάτων και έργων κ.λ.π. 

2. Εγκρίνουμε την καθιέρωση υπερωριακής με αμοιβή 
εργασίας κατά τις εργάσιμες ημέρες, Κυριακές εξαιρέσι¬ 


μες ημέρες και νυκτερινές ώρες για την αντιμετώπιση 
εκτάκτων αναγκών και εξαιρετικών περιπτώσεων για το 
έτος 2003 ώρες 9.890 για 130 υπαλλήλους της Ν.Α. Πέλ¬ 
λας κατά το Α' εξάμηνο ως εξής: 

Α. Εργάσιμες ημέρες 
α) Απογευματινές 9233 ώρες 

β) Νυκτερινές 244 ώρες 

Β. Κυριακές και Εξαιρέσιμες 
α) Απογευματινές 295 ώρες 

β) Νυκτερινές 118 ώρες 

Η συγκρότηση των υπερωριών συνεργείων απασχόλη¬ 
σης θα γίνει με νεώτερη απόφασή μας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Έδεσσα, 5 Φεβρουάριου 2003 

Ο Νομάρχης κ.α.α. 

Ο Βοηθός Νομάρχη 
ΑΛΚΙΒΙΑΔΗΣ ΝΟΥΣΗΚΥΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




